**28.§**

# **Par Māra Kuriloviča atbrīvošanu no Ogres novada sporta centra direktora un Ogres novada izglītības iestāžu vadītāju konsultatīvās komisijas locekļa amata**

(A. Pūga)

Izskatot Ogres novada sporta centra direktora Māra Kuriloviča iesniegumu (reģistrēts pašvaldībā 2015. gada 22. maijā Nr.1-11.1/640), pamatojoties uz likuma “Par pašvaldībām” 21. panta pirmās daļas 9. punktu, Izglītības likuma 17. panta trešās daļas 2. punktu, Ogres novada pašvaldības 2014. gada 18. decembra saistošo noteikumu Nr.36/2014 „Ogres novada pašvaldības nolikums” 41.11.3. punktu, Darba likuma 114. pantu un Valsts un pašvaldību institūciju amatpersonu un darbinieku atlīdzības likuma 17. panta četrpadsmito daļu,

**balsojot: PAR –** 12 balsis(A.Mangulis,E.Bartkevičs, V.Gaile, J.Laizāns, Dz.Mozule, I.Tamane, V.Pūķe, D.Širovs, E.Helmanis, M.Siliņš, I.Vecziediņa, E.Dzelzītis), **PRET –** nav, **ATTURAS –**  3 balsis (M. Legzdiņš, S. Kirhnere, L. Strelkova) Ogres novada pašvaldības dome **NOLEMJ:**

1. Ar **2015. gada 30. jūniju** izbeigt darba tiesiskās attiecības ar **Māri Kuriloviču**, atbrīvojot viņu no Ogres novada sporta centra direktora amata, pamatojoties uz Darba likuma 114. pantu – darbinieka un darba devēja vienošanās.
2. Ar **2015. gada 30. jūniju** atbrīvot **Māri Kuriloviču** no Ogres novada izglītības iestāžu vadītāju konsultatīvās komisijas locekļa amata.
3. Ogres novada pašvaldības izpilddirektoram Pēterim Dimantam organizēt Ogres novada sporta centra materiālo vērtību un dokumentācijas pieņemšanu no Māra Kuriloviča un nodošanu Ogres novada sporta centra direktora vietniecei mācību darbā Ilonai Akmeņlaukai ar pieņemšanas – nodošanas aktu.
4. Ar **2015. gada 1. jūliju** iecelt Ogres novada sporta centra direktora vietnieci mācību darbā Ilonu Akmeņlauku par Ogres novada sporta centra direktora pienākumu izpildītāju uz vakantā Ogres novada sporta centra direktora amata laiku, nosakot uz šo laiku 1 darba slodzi un mēnešalgu **EUR 970,-** (deviņi simti septiņdesmit *eiro*) apmērā.
5. Ogres novada pašvaldības centrālās administrācijas „Ogres novada pašvaldība” Finanšu departamenta Finanšu nodaļai izmaksāt M.Kurilovičam 2015. gada 30. jūnijā (pēdējā darba diena) visas naudas summas, kas viņam pienākas no darba devēja pēdējā darba dienā, kompensāciju par neizmantotajām ikgadējā apmaksātā atvaļinājuma dienām un atlaišanas pabalstu, izbeidzot darba tiesiskās attiecības pēc savstarpējas vienošanās, 70% apmērā no mēneša vidējās izpeļņas.
6. Ogres novada pašvaldības centrālās administrācijas „Ogres novada pašvaldība” Administratīvā departamenta Kancelejas vadītājai Ievai Vilcānei veikt attiecīgās izmaiņas Ogres novada pašvaldības domes 2013. gada 26. septembra lēmumā (protokols Nr.15; 48.§) „Par Ogres novada izglītības iestāžu vadītāju konsultatīvās komisijas sastāva apstiprināšanu”.
7. Ogres novada pašvaldības centrālās administrācijas „Ogres novada pašvaldība” Administratīvā departamenta Personālvadības nodaļas vadītājai Antrai Pūgai saskaņot ar Izglītības un zinātnes ministriju Ogres novada pašvaldības domes pieņemto lēmumu.

 8. Kontroli par lēmuma izpildi uzdot domes priekšsēdētājam Arturam Mangulim